**Projektas**

|  |  |  |
| --- | --- | --- |
|  | **Šilutės rajono savivaldybėS TARYBA** |  |
| **SPRENDIMAS**  **DĖL TURTO PERDAVIMO PAGAL PANAUDOS SUTARTĮ KINTŲ BURIAVIMO MĖGĖJŲ KLUBUI „MARIŲ BURĖS“** |

2018 m. gruodžio d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 4 dalimi, Šilutės rajono savivaldybės 2014-10-30 sprendimu Nr. T1-2284 patvirtinto Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo 3 punktu bei atsižvelgdama į Kintų buriavimo mėgėjų klubo „Marių burės“ 2018-10-30 prašymą, Šilutės rajono savivaldybės taryba n u s p r e n d ž i a:

1. Perduoti pagal panaudos sutartį dešimties metų laikotarpiui neatlygintinai valdyti ir naudoti asociacijai Kintų buriavimo mėgėjų klubui „Marių burės“, juridinio asmens kodas 191888031, PHARE 2000 Ekonominės ir socialinės sanglaudos programos projekte „Vandens turizmo plėtra Minijos upės žemupyje“ numatytai veiklai vykdyti projekto įgyvendinimo metu sukurtą Savivaldybei nuosavybės teise priklausantį turtą, esantį Šilutės r. sav., Kintų sen., Minijos k.:

1.1. Mažųjų laivų prieplaukos krantinę (dešiniąją) su slipu (unikalus numeris 4400-0180-6884, krantinės ilgis L = 128,40 m; slipo ilgis L = 40,00 m).

1.2. Vandentiekio vamzdyną, kanalizacijos vamzdyną ir 0,4 kV kabelinę liniją (vandentiekio vamzdyno unikalus numeris 4400-0180-7249, pažymėjimas plane 1i, ilgis = 288,00 m, vandentiekio šulinio pažymėjimas plane 1i2; kanalizacijos vamzdyno unikalus numeris 4400-0180-7281, pažymėjimas plane 2i1, ilgis = 48,00 m, kontrolinių šulinių Nr.3, Nr.4 pažymėjimas plane 2i2, kontrolinių šulinių Nr.5, Nr.6, Nr.7 pažymėjimas plane 2i3; 0,4 kV kabelinės linijos unikalus numeris 4400-0180-7381, pažymėjimas plane 3i, ilgis = 103,00 m.).

1.3. Upaičio g. 3 esantį pastatą - WC bloką (unikalus numeris 4400-0180-7416, bendras plotas 54,68 kv. m).

1.4. Tiltelius nuo prieplaukų į pylimą.

1.5. Laivų perkėlimo kraną.

2. Įgalioti Savivaldybės administracijos direktoriaus pavaduotoją Virgilijų Pozingį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos Ūkio skyriaus vedėją Stanislovą Dilertienę pasirašyti Savivaldybės vardu sprendime nurodyto turto panaudos sutartį bei perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Virgilijus Pozingis

2018-12-

|  |  |  |  |  |
| --- | --- | --- | --- | --- |
| Arvydas Bielskis  2018-12-07 |  |  | V. Stulgienė  2018-12-07 |  |
| Rengė  Daiva Thumat, (8 441) 79 210, el. p. daiva.thumat@silute.lt  2018-12-06 | | | | |

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„ DĖL TURTO PERDAVIMO PAGAL PANAUDOS SUTARTĮ KINTŲ BURIAVIMO MĖGĖJŲ KLUBUI „MARIŲ BURĖS“**

2018 m. gruodžio 6 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Perduoti pagal panaudos sutartį dešimties metų laikotarpiui neatlygintinai valdyti ir naudoti asociacijai Kintų buriavimo mėgėjų klubui „Marių burės“, juridinio asmens kodas 191888031, PHARE 2000 Ekonominės ir socialinės sanglaudos programos projekte „Vandens turizmo plėtra Minijos upės žemupyje“ numatytai veiklai vykdyti projekto įgyvendinimo metu sukurtą Savivaldybei nuosavybės teise priklausantį turtą, esantį Šilutės r. sav., Kintų sen., Minijos k.:* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba vadovaudamasi* [*Lietuvos Respublikos vietos savivaldos įstatymo*](https://www.e-tar.lt/portal/lt/legalAct/TAR.D0CD0966D67F/ckBBEaqwJK) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu. Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=468562) *14 straipsnio 4 dalimi, Savivaldybės taryba priima sprendimus dėl savivaldybės turto perdavimo pagal panaudos sutartis.*  *Savivaldybės tarybos sprendimo projekte nurodytas, Šilutės r. sav., Kintų sen., Minijos k., esantis turtas yra sukurtas pagal PHARE 2000 Ekonominės ir socialinės sanglaudos projektą „Vandens turizmo plėtra Minijos žemupyje“. Projekto pareiškėjas buvo Šilutės rajono savivaldybė, projekto partneriai - Kintų buriavimo mėgėjų klubas „Marių burės“ ir Nemuno deltos regioninio parko direkcija. Nuo projekto įgyvendinimo pabaigos Minijos kaimo prieplaukos darbus organizuoja, administruoja ir projekto metu sukurtą turtą prižiūri ir toliau puoselėja vienas iš projekto partnerių – asociacija Kintų buriavimo mėgėjų klubas „Marių burės“ (toliau tekste – Klubas). Klubas projekto įgyvendinimo metu sukurtą Savivaldybei nuosavybės teise priklausantį turtą šiuo metu valdo ir eksploatuoja pagal 2014-01-02 Panaudos sutartį Nr. R5-(8.1.11.)-1, kurios galiojimo terminas – iki 2019 m. sausio 1 d. Siekdamas ir toliau saugoti, kapitališkai remontuoti, saugiai eksploatuoti sprendimo projekte nurodytą turtą, Klubas 2018-10-30 raštu prašo pratęsti turto panaudos sutartį dešimties metų laikotarpiui.* |
| ***3. Kokių pozityvių rezultatų laukiama.*** |
| *PHARE projekto „Vandens turizmo plėtra Minijos upės žemupyje“ metu sukurtas Šilutės r. sav., Kintų sen., Minijos k., esantis turtas ir toliau bus prižiūrimas bei puoselėjamas vieno iš projekto partnerių - Kintų buriavimo mėgėjų klubo „Marių burės“.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių bei keistinų aktų nėra; Kolegijos ar mero aktų nereikės priimti.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų nereikės.* |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Kintų buriavimo mėgėjų klubas „Marių burės“, Šilutės r. sav., Kintų sen., Minijos k.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga pridedama:* [*priedas Nr. 1*](TUR07priedas1.pdf)*,* [*priedas Nr. 2*](TUR07priedas2.pdf)*.* |

*Ūkio skyriaus Turto poskyrio vyriausioji specialistė Daiva Thumat*